شەفەق نیوز/ باتریک بوێت، وەرپرس دەسەی
نیشتمانی فەڕەنسی لە ساندیکای پزشکەیل، ئمڕوو یەکشەممە، وت: وڵاتەگەی کەفێدە وەر بڵاوبوینیگ
ئەرا ڤایڕۆس کۆرۆنا، چەن مانگیگ وەردەوام بوود، وهیلاک سیستمە تەندروسیەگەی کەێد،
ئەگەر چشتیگ ئاڵشت نەووود.
بوێت ئەرا رۆژنامەی ''جوڕناڵ دو دیمانش''
وت: شەپۆل دووەمیگ هاتگە وەزویتر لە مەزەنەیل ئیمە، وەگورەی ئاژانس فڕانس پڕس.
وەرپرسە فەڕەنسیەگە وتیش؛ ئەو هووشداریەیلە
ک ئی هەفتە لەلایەن ئۆلیڤێه فیران وەزیر تەندروسی دەرچگ بەس نیە.
وتیش: خوەی نەوت ک لە ماوەی سێ یا چوار
هەفتە، ئەگەر هیچ ئاڵشت نەوی، فەڕەنسا کەفێدە وەر پڵاوبوین فراوانیگ لە گشت ناوچەیلی
لەماوەی وەرزەیل پایز و زمسان.
و ئاماژەکرد ک کادرەیل پزشکی نێکەفنە دەس
ئەرا پاڵپشتیەگان، و سیستم تەندروسی لە فەڕەنسا توانای نێمینێد ئەرا جیوەجیکردن
گشت داواکاریەگان.
